Hei mahi whakamahere anake

Paerewa Paetae Ngā Mahi a te Rēhia 91757: Te whakataurite i tētahi toi taketake ki tētahi mahinga toi o ēnei rā i roto i ngā mahi a te rēhia

Te Kaupapa Ako: Ngā Mahi a te Rēhia 2.7A v1

Te Ingoa o te Rauemi: Ka pū te ruha

Whiwhinga: 4

Tohutohu mā te Ākonga

**Te Horopaki**

Ko tāu nā mahi he waihanga rauemi e hāngai ana ki ngā āhuatanga hou, me ngā āhuatanga tawhito o tētahi akoranga o ngā mahi a te rēhia.

Kei te whakaritea tētahi rauemi hei whakamahi mā te tangata e rangahau ana i tētahi akoranga o ngā mahi a te rēhia. Māu e kōwhiri tētahi toi taketake me tētahi mahinga toi o ēnei rā hei kaupapa mō tāu rauemi.

Ka aromatawaingia koe i runga i tōu mārama me tōu āhei ki te waihanga rauemi e whakamārama ana i te rerekētanga o ngā toi taketake i ngā mahinga toi o ēnei rā.

**Hei Mahi**

1. Kōwhiria tētahi momo toi taketake hei kaupapa mō tāu rauemi. Hei tauira, ko te poi, ko te mōteatea, ko te haka. Whakaarohia i pēhea tā taua momo mahi toi whakaputa whakaaro, whakaputa aronga, whakaputa kare ā-roto i tōna wā, arā, he aha te tino tikanga, pūtake rānei o taua toi taketake.
2. Kōwhiria tētahi momo mahinga toi o ēnei rā hei whakataurite māu ki te toi taketake. Hei tauira, ko ngā kanikani hou, ko ngā waiata hou, ko ngā mahi kapa haka hou. Whakaarohia ngā tikanga, pūtake anō hoki o ēnei momo mahi toi. Whakaritea ōu whakaaro kia mārama te kite atu i ngā rerekētanga me ngā ritenga o ngā mahi toi nei, tawhito mai, hou mai.
3. Waihangatia tētahi rauemi e whakamāramatia ana i ngā āhuatanga nei. Kei a koe te tikanga mō te āhua o te rauemi, he tuhinga pea, he uiuinga pea, he whakaaturanga pea.

Taunakitanga: Ngā Mahi a te Rēhia 91757 Ka pū te ruha

|  |  |  |
| --- | --- | --- |
| Taunakitanga mō te Paetae | Taunakitanga mō te Kaiaka  | Taunakitanga mō te Kairangi |
| *Te waihanga rauemi e hāngai ana ki ngā āhuatanga hou, me ngā āhuatanga tawhito o tētahi akoranga o ngā mahi a te rēhia.* Ka tau te whakataurite i ngā mahinga toi i roto i te horopaki tika.Ka whakaatu māramatanga ki te rerekētanga o ngā mahinga toi o ēnei rā. | He kaiaka te waihanga rauemi e hāngai ana ki ngā āhuatanga hou, me ngā āhuatanga tawhito o tētahi akoranga o ngā mahi a te rēhia. Ka tau te whakataurite i ngā mahinga toi kia hāngai ai ki kaupapa kē atu.Ka whakamāori i te rerekētanga o ngā mahinga toi o ēnei rā. | He kairangi te waihanga rauemi e hāngai ana ki ngā āhuatanga hou, me ngā āhuatanga tawhito o tētahi akoranga o ngā mahi a te rēhia. Ka tau te whakataurite i ngā mahinga toi kia hāngai ai ki ngā kaupapa huhua noa.Ka tino mārama te whakamāori i ngā rerekētanga o ngā toi taketake i ngā mahinga toi o ēnei rā. |